hu id hu hu hu hu hu ceb hu hu hu hu fr hu hu hu fr de hu hu fr hu de hu es cs de hu hu hu hu en hu hu en hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu fr hu hu hu hu ru hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu arz id eo nl ro hbs_lat hbs_lat oc fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. augusztus 20.
Ugrás a navigációhoz Ugrás a kereséshez
A Wikimédia Commons tartalmaz Tornya témájú médiaállományokat.
Tornya (románul Turnu): falu Romániában, Arad megyében.
6 A falu híres szülöttei
Aradtól 15 km-re északnyugatra fekszik, Pécskához tartozik. Határátkelőhely Battonyán át Magyarországra.
Nevét arról a lakótoronyról kapta, melyet birtokosa emelt itt egykor.
1446-ban Thoron néven említik először. 1511-ben urai a délszláv származású Jaksicsok szlávokat telepítettek ide és kúriát építettek maguknak. A török 1552. évi hadjáratában elpusztult, ekkor még magához tért, de a krími tatárok 1596-ban végleg elpusztították. A XVII. század végén román és szerb családok költöznek ide. Marczibányi Lőrinc, kinek kastélya volt a faluban, 1752-ben felvidéki katolikus magyarokat és szlovákokat, illetve bánáti falvakból (Németszentmártonból, Szemlakról) svábokat telepített Tornyára. A szlovákok és németek hamarosan a magyarságba olvadtak, csak családneveik alapján mutatható ki egykori jelenlétük. A Marczibányi család 1753-ban szép, barokk stílusú templomot építtetett a Szt. Kereszt felmagasztalása tiszteletére, alatta családi kriptával.
A XVIII. sz. első éveiben Szent Lukács tiszteletére emelt ortodox templomot 1879-ig a szerbek és románok közösen használták, majd 1879-ben a szerbek a falu főterén saját templomot építettek Szűz Mária születése tiszteletére. A trianoni békeszerződésig Csanád vármegye Battonyai járásához tartozott.
A tornyai Marczibányi-kastély, melynek utolsó tulajdonosa Justh Gyula országgyűlési képviselő volt. Az épületet 1938-ban rombolták le.[3]
A falut három nemzetiség: románok, magyarok és szerbek lakják (ezért három temploma is van). Lakossága 1910-ben 2.537 fő (1.485 magyar, 666 román és 355 szerb).
1930-ban: 2081 lakosából 607 román, 1182 magyar, 258 szerb, 29 német, 1 roma és 1 szlovák nemzetiségű volt. 1992-ben 1.664 fő (ebből 649 magyar).
2002-ben 1251 lakosából: 833 román, 352 magyar, 53 szerb, 5 ukrán, 2 német, 2 szlovák, és 1 roma nemzetiségű. Ezek közül 837 ortodox, 347 római katolikus, 21 református, 20 baptista, 18 pünkösdista, 1 görögkatolikus és 1 adventista.
Román családnevek: Banes, Mot, Igrisan, Ponta, Stan, Cornea, Maier, Ardelean, Pacurar, stb. Magyar családnevek: Babella, Bozóki, Faragó, Kiss, Kőrösi, Marosi, Deák, Budai, Takács, Simon, Kádár, Czukros, Pálffy, Köles, Hegedűs, Dániel, Gaál, Pintér, Katona, Kósa, stb. Szlovák családnevek: Boldis, Budacsek, Borócsik, Nemczóczki, Vólent, Verik, Belkó, Mikuska, Kajgyák, Szimcsák, Csernyik, Koválik, Gyuricza, Suttyák, Lipták, Krizsán, Ozsda, stb. Szerb családnevek: Jaksity, Bajity, Uglesity, Tévin, Lungulov, Milin, Sztojanov, Arzenov, Orgovits, Heljanov, Timotity, Gluvakov, Lupsity, stb. Német családnevek: Schneider, Zimmermann, Eckel, Rieger, Rück, Fiegel, Heitler, stb.
Határában a mai Vizespusztán feküdt az egykori Vizes falu, amely monostorral is rendelkezett. 11–13. századi templomát 1968-ban tárták fel. 1567-ben már pusztaként szerepel.
Tornyáról a Pécska felé vezető mellékút mellett, a falu szélén található a Szűzanya kis kápolnája és a gyógyító Szentkút. 1896-ban, a magyar Millennium évében történt itt egy Mária-jelenés, egy Dusik Erzsike nevű 8 éves libapásztorlányka előtt. A kislány állítása szerint a Szűzanya nyolc alkalommal jelent meg neki. A jelenés helyét hamarosan hatalmas tömegek kezdték látogatni. Előbb kis lombsátor, majd fakápolna épült e helyen, ahová a környék népe fogadalomból szentképeket, szobrokat helyezett el és gyertyákat, mécseseket gyújtottak.
A falu híres szülöttei[szerkesztés]
Czakó Margit (1932. február 2.), újságíró
Kiss János (1941. január 20.) tanár, újságíró
Péterszabó Ilona (1957. július 2.), újságíró[4]
↑ Populaţia stabilă pe judeţe, municipii, oraşe şi localităti componenete la RPL_2011 (román nyelven). Nemzeti Statisztikai Intézet. (Hozzáférés: 2014. február 4.)
↑ Varga E. Árpád: Erdély etnikai és felekezeti statisztikái a népszámlálási adatok alapján, 1852–2011: Arad megye. adatbank.ro
↑ Archivált másolat. [2013. május 11-i dátummal az eredetiből archiválva]. (Hozzáférés: 2011. május 28.)
↑ Kötete: 56 után 57-en a temesvári perben (2002).
Czudar Mihály: Nagy jelenség, Mikép jelent s jelenik meg a Boldogságos Szűz Isteni anya Tornyán, 18??
Hajcsár Ferencz: A Tornyai nyolcz éves kis leány előtt megjelent égi jelenetről írt versek, A Tornyai nép elbeszélése szerint, Kiadja Kopcsó István Bács-Földvári lakos, Arad 18??
Bálint Sándor: A szögedi nemzet, A Móra Ferenc Múzeum Évkönyve 1978/79 2., Szeged, 1980.
Májusi misék a Mária-kútnál, A tornyai csoda kapcsán, szerző: -r -a, Aradi Napló, 1995. május 19.
Messze, messze jár már a híre a Tornyának, A tornyai Mária-jelenésekről, in: Harangozó Imre: Sokat gondolkoztam a régi atyákról, Turán Könyvek 4., Magyar Őstörténeti Kutató és Kiadó Kft., Budapest, 2003, ISBN 9638608471
Toroczkai László: Boldogasszony jelenés az elhagyott vidéken, in: Magyar Jelen, 2007. június 14.
Tornya az űrből (Wikimapia)
Battonyai járás: Battonya ·  Dombegyház ·  Kevermes ·  Kisiratos ·  Magyardombegyház ·  Mezőhegyes ·  Tornya
Központi járás: Ambrózfalva ·  Apátfalva ·  Csanádalberti ·  Földeák ·  Királyhegyes ·  Magyarcsanád ·  Nagymajláth ·  Pitvaros ·  Püspöklele
Mezőkovácsházai járás: Csanádapáca ·  Dombiratos ·  Kunágota ·  Magyarbánhegyes ·  Mezőkovácsháza ·  Nagybánhegyes ·  Reformátuskovácsháza  ·  Végegyháza
Nagylaki járás: Csanádpalota  ·  Kövegy  ·  Nagylak  ·  Sajtény
Erdély-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Tornya&oldid=24143341”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. augusztus 20., 16:35
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.